**IZRAKSTS**

**Valsts akciju sabiedrības "Privatizācijas aģentūra"**

**iepirkuma komisijas sēdes protokols**

|  |  |  |
| --- | --- | --- |
| **2017.gada 8.jūnijā** | | **Nr.41** |
| Sēdi vada iepirkuma komisijas priekšsēdētājs: | Ģ.Freibergs | |
| Sēdē piedalās iepirkuma komisijas locekļi: | I.Purmale, V.Ozoliņš, K.Timpars | |
| Iepirkuma komisijas sēdi protokolē iepirkuma komisijas locekle: | I.Purmale | |
|  |  | |

Sēde notiek Rīgā, K.Valdemāra ielā 31.

Sēde ir atklāta.

Sēde sākas plkst. 11.00.

**Iepirkuma komisijas sēdes organizatoriskie jautājumi:**

Iepirkuma komisijas sēdes vadītājs konstatē, ka sēdē piedalās četri komisijas locekļi, un iepirkuma komisija šajā sēdē ir lemttiesīga.

Iepirkuma komisija nolemj apstiprināt šādu darba kārtību:

[..]

3. Par mazajam iepirkumam “Privatizācijas aģentūras ēkas Rīgā, K.Valdemāra ielā 31, telpu un teritorijas uzkopšana” (PA/2017/54) iesniegto piedāvājumu vērtēšanu un iepirkuma rezultāta apstiprināšanu.

Ziņo: Ģ.Freibergs

Par: Ģ.Freibergs, V.Ozoliņš, I.Purmale, K.Timpars

Pret: nav

Lēmums pieņemts vienbalsīgi.

[..]

3. Par mazajam iepirkumam “Privatizācijas aģentūras ēkas Rīgā, K.Valdemāra ielā 31, telpu un teritorijas uzkopšana” (PA/2017/54) iesniegto piedāvājumu vērtēšanu un iepirkuma rezultāta apstiprināšanu.

Ziņo: Ģ.Freibergs

**NOLĒMA:**

3.1. Atzīt mazajam iepirkumam “Privatizācijas aģentūras ēkas Rīgā, K.Valdemāra ielā 31, telpu un teritorijas uzkopšana” (PA/2017/54) iesniegtos SIA „Info Serviss”, SOL Baltics OU Latvijas Filiāle, SIA “IMPEL SERVIKS”, SIA “CS KOMERCSERVISS” piedāvājumus, kā arī pretendentus par atbilstošiem iepirkuma noteikumiem.

3.2. Pieņemt zināšanai, ka saskaņā ar Nolikuma pretendentiem 3.11. punktu Pasūtītājs 2017.gada 29.maijā rīkoja nekustamā īpašuma K.Valdemāra ielā 31, Rīgā apskati un saskaņā ar Nolikuma pretendentiem 5.3.5.apakšpunktu Pretendentiem bija jāiesniedz pasūtītāja kontaktpersonas izsniegta izziņa, ka Pretendenta pārstāvis veicis objekta apskati dabā. Pretendents SIA ”Clean R” nav iesniedzis Nolikuma pretendentiem 5.3.5.apakšpunktā noteikto izziņu, bet ir pievienojis apliecinājumu, ka uzkopjamās telpas ir zināmas, jo Pretendents no 2016.gada 1.jūlija veic VAS “Privatizācijas aģentūra” telpu un teritorijas uzkopšanu. Ņemot vērā, ka Pasutītājs Nolikumā pretendentiem un tehniskajā specifikācijā ir izvirzījis papildus prasības darba vietu uzkopšanai, papildinājis nepieciešamo higiēnas preču klāstu, kā arī iekļāvis papildus darbu – fasādes un logu mazgāšanas nepieciešamību,un Pretendents SIA “Clean R” nav veicis objekta obligāto apsekošanu noteiktajā laikā saskaņā ar Nolikuma pretendentiem 5.2.6.apakšpunktu, Pretendents saskaņā ar Nolikuma pretendentiem 8.1.3.3.apakšpunktu ir izslēdzams no turpmākas dalības iepirkuma procedūrā.

3.3. Saskaņā ar Nolikuma pretendentiem 8.1.3.3.apakšpunktu izslēgt pretendentu SIA “Clean R” no turpmākas dalības iepirkuma procedūrā.

3.4. Piešķirt tiesības noslēgt mazā iepirkuma “Privatizācijas aģentūras ēkas Rīgā, K.Valdemāra ielā 31, telpu un teritorijas uzkopšana” (PA/2017/54) līgumu SOL Baltics OU Latvijas Filiāle, kura piedāvājums ir saimnieciski izdevīgākais – 91.78 punkti no maksimāli iespējamiem 100 punktiem.

3.5. Pieņemt zināšanai, ka SOL Baltics OU Latvijas Filiāle, nodokļu maksātāja reģistrācijas numurs 40103933760, saskaņā ar Valsts ieņēmumu dienesta izziņu uz 2017.gada 6.jūniju nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150 euro, un saskaņā ar 2017.gada 6.jūnija izziņu no Lursoft datu bāzes nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

3.6. Par mazā iepirkuma “Privatizācijas aģentūras ēkas Rīgā, K.Valdemāra ielā 31, telpu un teritorijas uzkopšana” (PA/2017/54) uzvarētāju atzīt un iepirkuma līgumu ar kopējo līgumcenu 20245.21 EUR bez pievienotās vērtības nodokļa noslēgt ar SOL Baltics OU Latvijas Filiāle.

Par: Ģ.Freibergs, V.Ozoliņš, I.Purmale, K.Timpars

Pret: nav

Lēmums pieņemts vienbalsīgi.

|  |  |  |
| --- | --- | --- |
| Sēde beidzas plkst. 11.20.  Iepirkuma komisijas priekšsēdētājs:  Iepirkuma komisijas locekļi: |  | Ģ.Freibergs  V.Ozoliņš  K.Timpars |
| Iepirkuma komisijas locekle,  Iepirkuma komisijas sekretāre: |  | I.Purmale |

IZRAKSTS PAREIZS

Iepirkuma komisijas locekle,

Iepirkumu komisijas sekretāre

Rīgā, 2017.gada 22.jūnijā I.Purmale